Det ble avholdt styremøte nr. 3-12 i Momarken-selskapene29-03 på selskapets kontor.

Samtlige styremedlemmer møtte med unntak av Anja Aarsrud Guererra som hadde sykdomsforfall. Inger Skaaret var innkalt men kunne ikke møte. Fra administrasjonen deltok daglig leder Knut Ekhaugen.

Driftsselskapet

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsutvikling pr uke 12
* Tilbakemeldinger fra samarbeidspartnere Unionskampen
* Omorganisering baneavdeling for å få ennå større fokus på preparering løpsbane og renhold/orden stallområdet
* NR har varslet at de vil se på et felles telefonisystem for hestesporten

Orienteringen ble tatt til etterretning.

Regnskapsrapport pr februar.

Forhåndsutsendt regnskapsrapport ble gjennomgått og kommentert av daglig leder. Resultatet er om lag som budsjettert. Rapporten med kommentarer ble tatt til etterretning.

Søknad om storløp for 2013 – foreløpig orientering.

Sportsplan, søknadsforslag på det nyinnstiftede Hoppechampionatet og oversikt banens storløp var forhåndsutsendt. Styret var enig i at Hoppechampionatet lå best til rette for Momarken da det ville være en videreutvikling av Oaks-revansjen. Styret ba administrasjonen vurdere muligheten for et mer sommerlig tidspunkt.

For øvrig ble framlagte planer tatt til etterretning.

Sak nr.5. Andre referatsaker.

Styreleder refererte fra NR’s Rådsmøte 21-03, en episode under siste løpsdag før Unionskampen samt fra Kalas årsmøte. Daglig leder refererte fra utvalget som evaluerer den variable delen av provisjonen i inntektsfordelingsmodellen – og som han leder. Utvalget har konkludert med at det er behov for en revisjon og en henstilling om dette er sendt NR med kopi til DNT.

Forberedelse GF.

Styret vedtok enstemmig at i år avholdes Generalforsamlingen i AS Momarken Travbane først for å unngå en vedvarende forskjellsbehandling av selskapene ulike aksjonærgrupper.

Eventuelt.

Ingen saker ble tatt opp.